作者：吴潜
词牌/韵律：永遇乐

paragraphs: 天上人间，这般光景，管无风雨。
绣户珠帘，锦坊花巷，戏队将嫫母。
月扇团圆，星球灿烂，路偏市三街五。
升平事，牙旗铁马，且还旧家藩府。
三垂见说，凯歌频奏，渐次不烦颦鼓。
双凤云间，六鳌尘外，想间都人欢舞。
火城春近，金莲地市，消夜果边曾语。
如今但，梅花纸帐，睡魔欠补。